ASL AFTERNOON TRADE – บล.เอเอสแอล
SET ปรับตัวลงหลังตัวเลขส่งออกหดตัวกดดันตลาด เน้นยืน 1,6 …
20 ก.ย. 2562

SET ปรับตัวลงหลังตัวเลขส่งออกหดตัวกดดันตลาด เน้นยืน 1,624
ตลาดหุ้นไทยภาคเช้าปรับลงสวนทางกับตลาดภูมิภาคที่ ปรับตัวขึ้น ในขณะที่นักลงทุนต่างจับสถานการณ์การจัดการเจรจาการค้าระหว่างจีนและสหรัฐที่เปิดฉากขึ้นเมื่อวานนี้ พร้อมกันกับ PBOC ได้ลดอัตราดอกเบี้ย LPR ประเภท1ปี ลงจากเดิม 4.25% มาเป็น 4.20% ด้านปัจจัยในประเทศกระทรวงพาณิชย์เปิดเผยเลขการส่งออกเดือน ส.ค. หดตัวมากกว่าที่คาดที่ 4% เนื่องมาจากเศรษฐกิจโลกที่ชะลอตัว รับผลกระทบสงครามการค้า และราคาน้ำมันที่ปรับตัวลดลง
กลยุทธ์ – ดัชนีปิดภาคเช้าหลุดกรอบแนวรับหลัก 1,640 ยืนยันการเกิดแนวโน้มรูปแบบแอ่งกระทะคว่ำ เป็นสัญญาณขาลง ระยะสั้นรอเล่นรอบแนวรับใหม่ 1,624 – 1,621 ที่เป็น gap แนวรับเดิม แนวต้าน 1,640 / 1,654 ระยะกลาง/ยาว wait&amp;see รอสัญญาณยืนยันจบขาลง
BBL
ทดสอบแนวต้าน N-shape ที่ 180.00
ปิด 181.50
แนวรับ 178.00 / 176.50
แนวต้าน 183.50 / 185.50
Cut loss &lt; 176.50
แท่งเทียนปรับตัวขึ้นยืนเหนือ EMA50 วัน คงแนวโน้มขาขึ้น ระยะสั้นยืนเหนือแนวต้าน N-shape ที่ 183.50 หากไม่ผ่านยืน การปรับตัวเน้นยืนแนวรับ 180.00 / 178.00 ขณะที่ Slow stoc. + RSI + MACD ส่งค่าบวกพร้อมปริมาณการซื้อขายที่เพิ่มขึ้นยืนยันเป็นโมเมนตัมขาขึ้น
ERW
ไม่สร้างจุดต่ำกว่า น่าจะจบขาลงหากยืน 5.80 ได้มั่นคง
ปิด 5.55
แนวรับ 5.45 / 5.30
แนวต้าน 5.80 / 6.00
Cut loss &lt; 5.30
แท่งเทียนปรับตัวขึ้นไม่สร้างจุดต่ำกว่ามองว่ามีโอกาสจบขาลงในระยะสั้นได้หากยืนเหนือแนวต้าน EMA10 วันได้มั่นคงที่ 5.80 จะเป็นการจบแนวโน้มขาลงเกิดสัญญาณการกลับตัว ขณะที่ RSI ชี้ขึ้น + MACD แสดงค่าบวก มองเป็นสัญญาณบวกต่อการกลับตัว
SELL SIGNAL SAMART
แนวโน้มขาลง รอเล่นรอบใหม่ที่ 8.60
ปิด 8.80
แนวรับ 8.60
แนวต้าน 9.15 / 9.40
แท่งเทียนปรับตัวลงหลุดแนวรับเส้นกลาง Bollinger band ในแนวโน้มขาลงระยะสั้นรอเล่นรอบใหม่ที่แนวรับขอบล่าง Bollinger band ที่ 8.60 ขณะที่ Slow stoc. ตัดลง + RSI ชี้ลงมองเป็นลบต่อแนวโน้ม
TIME TO SWITCH
ส่งออก
แนะนำ SWITCH กลุ่ม “ส่งออก” เช่น TKN DDD CPF KCE HANA DELTA หลังจากที่กระทรวงพาณิชย์รายงานสถานการณ์การค้าระหว่างประเทศเดือน ส.ค.2562 พบว่าการส่งออกเทียบช่วงเดียวกันกับปีที่แล้วลดลง 4% และยังมีมุมมองในเชิงลบที่คาดการณ์เศณษฐกิจชะลอตัวและเงินบาทแข็งค่า
ธนาคาร
แนะนำการลงทุนมาเป็นกลุ่ม “ธนาคาร” ในระยะสั้น เช่น KBANK BBL SCB TISCO หลังจากแบงก์ชาติให้ทุกธนาคารนำสำรองฯ ส่วนเกินกลับมาเป็นรายได้หรือกำไรได้ เริ่มมีผลไตรมาส 1/63 หลัง TFRS 9 มีผลบังคับใช้ มองว่าจะเป็นบวกเล็กน้อยกับกลุ่มธนาคารโดยเฉพาะธนาคารที่มีการตั้งสำรองส่วนเกินเยอะหรือมี Coverage ratio ในระดับที่สูง
 